open-index/open-wikipedia-markdown huggingface dataset:
Kerajaan Penyelamatan Nasional

**Kerajaan Penyelamat Nasional** (, (VNS); ), juga dirujuk sebagai **Kerajaan Nedić**' (Недићева влада, *Nedićeva vlada*) dan **Rejim Nedić**' (Недићев режим, *Nedićev režim*), adalah kerajaan boneka kolaborator Serbia yang kedua, selepas Kerajaan Komisioner, ditubuhkan di wilayah Serbia taklukan Jerman semasa Perang Dunia II. Ia telah dilantik oleh Panglima Tentera Jerman di Serbia dan berfungsi dari 29 Ogos 1941 hingga Oktober 1944. Tidak seperti Negara Merdeka Croatia, rejim ini di taklukan Serbia tidak pernah diberi status dalam undang-undang antarabangsa dan tidak menikmati pengiktirafan diplomatik yang rasmi dari Kuasa Paksi.

Rejim ini diterima oleh ramai orang Serbia dan juga disokong oleh sebahagian penduduk, dan tidak popular dengan majoriti orang Serbia yang menyokong salah satu dari dua puak yang pada awalnya dianggap berkaitan dengan Pihak Bersekutu, Partisan Yugoslavia atau  royalis Chetnik. Perdana Menteri pemerintahan ini adalah Jeneral Milan Nedić. Kerajaan Penyelamat Nasional telah dipindahkan dari Belgrade melalui Budapest ke Kitzbühel pada minggu pertama bulan Oktober 1944 sebelum Jerman berundur dari Serbia selesai.

## Lihat juga
*Republik Užice

## Nota

## Rujukan

## Sumber

### Buku
* 
* 
* Boško N. Kostić, Za istoriju naših dana, Lille, France, 1949
* Olivera Milosavljević, Potisnuta istina - Kolaboracija u Srbiji 1941–1944, Beograd, 2006
* 
* 
* 
* 

### Jurnal
* 
* 
*
Misteri Gunung Merapi III: Perempuan Berambut Api

**Misteri Dari Gunung Merapi** episode **Perempuan Berambut Api** adalah serial ketiga dari film **Misteri Dari Gunung Merapi** yang rilis pada tahun 1990 disutradarai oleh L. Sudjio. Dalam kesinambungan filem ini watak **Farida** tidak lagi dilakonkan Ida Iasha, melainkan telah digantikan dengan Chatarinawati.

## Plot
Kisah petualangan Sembara (Fendi Pradana) dan sahabatnya, Farida (Chatrianawati) serta Basir, di dunia persilatan dan ilmu
gaib. Mulanya mereka diganggu Badirul
(Herry Latuperisa) dan anaknya, Seruni
(Betty Amalia). Farida dan Basir berhasil disandera, Sembara jatuh ke
sungai dan hilang. Sembara kemudian
muncul lagi dan menyelamatkan kedua
sahabatnya, setelah membunuh
Badirul. Seruni yang kehilangan ayah,
malah bergabung bersama mereka.
Keempat orang ini mengalami gangguan lagi dari Baginda Garai
(Hengky Tornando) dan Atok Garai (W. D. Mochtar), keduanya dikalahkan Sembara.
Terakhir, muncul Perempuan Berambut
Api (Lucy Soebardjo) menculik Farida.
Sembara kembali harus bertarung
menghadapi Perempuan Berambut Api
yang dibantu Mak Lampir (Farida Pasha). Pada akhirnya Sembara menang setelah mengalahkan Rambut Api.

## Pelakon
* Fendy Pradana sebagai Sembara
* Chatarinawati sebagai Farida
* Farida Pasha sebagai Mak Lampir
* Lucy Subardjo sebagai Rambut Api
* W. D. Mochtar sebagai Atok Garai
* Hengky Tornando sebagai Baginda Garai
* Asep Suhendi
* Betty Amalia sebagai Seruni
* Dra. Mien Brodjo
* Gino Makasutji sebagai Datuk Panglima Kumbang
* Herby Latul sebagai Badirul
* Kies Slamet 
* Laila Isla

## Pengisi suara
* Bahar Mario sebagai Sembara
* Rosalina Oscar sebagai Farida
* Asriati sebagai Mak Lampir
* Nita sebagai Seruni
* Idris Affandi sebagai Atok Garai
* Syafnawati sebagai Nek Anggu

## Lihat juga
* *[[Misteri Gunung Merapi: Penghuni Rumah Tua]]* (1989)
* *[[Misteri Gunung Merapi II: Titisan Roh Nyai Kembang]]* (1990)

## Rujukan
Senat Pakistan

**Senat Pakistan** atau **Aiwān-e-Bālā Pākistān** (, , secara harfiah "Dewan Atasan Pakistan") ialah ruang perundangan atasan bagi badan perundangan dwidewan Pakistan, dan bersama-sama dengan Majlis Kebangsaan, membentuk Parlimen Pakistan.

Pertama kali bersidang pada 1973, komposisi dan kuasa Senat ditetapkan oleh Artikel 59 Perlembagaan Pakistan. Semua empat wilayah Pakistan diwakili oleh 23 orang senator tanpa mengira jumlah penduduk, sementara Wilayah Ibu Kota Islamabad diwakili oleh empat orang senator, yang semuanya menjalani penggal enam tahun secara berperingkat. Sekretariat Senat terletak di sayap timur bangunan Parlimen; Majlis Kebangsaan bersidang di sayap barat bangunan sama.

Senat mempunyai beberapa kuasa eksklusif yang tidak diberikan kepada Majlis Kebangsaan, termasuk kuasa menjadikan rang undang-undang parlimen sebagai undang-undang dikuatkuasakan. Pilihan raya diadakan setiap tiga tahun bagi separuh kelompok Senat dan setiap Senator mempunyai jangka masa enam tahun. Perlembagaan tidak membenarkan pembubaran Senat.

## Rujukan

## Pautan luar
* Laman rasmi Senat
Azad Kashmir

**Azad Jammu & Kashmir** (; , secara harfiah "Jammu dan Kashmir Bebas"), disingkat sebagai **AJK** dan **Azad Kashmir** dalam sebutan lazim, ialah wilayah ditadbir Pakistan sebagai entiti pemerintahan sendiri yang nominal dan merupakan bahagian barat wilayah Kashmir yang lebih besar, yang menjadi subjek pertelingkahan antara India dan Pakistan sejak 1947. Wilayah ini bersempadan di utara dengan Gilgit-Baltistan, di mana wilayah tersebut disebut oleh PBB dan organisasi antarabangsa lain sebagai "Kashmir ditadbir Pakistan". Azad Kashmir juga bersempadan dengan wilayah Punjab dan Khyber Pakhtunkhwa di selatan dan barat masing-masing. Di sebelah timur, Azad Kashmir dipisahkan daripada wilayah kesatuan India, Jammu dan Kashmir (sebahagian daripada Kashmir ditadbir India) oleh Garisan Kawalan (LoC), yang berfungsi sebagai sempadan *[[de facto]]* antara India dan Pakistan yang dikendalikan oleh Paksitan. Secara geografi, wilayah pentadbiran Azad Jammu dan Kashmir (tidak termasuk Gilgit-Baltistan) meliputi kawasan seluas 13,297 km*2* (5,134 km persegi) dan mempunyai jumlah penduduk 4,045,366 orang mengikut bancian nasional 2017.

## Rujukan

## Pautan luar

*
Kuali Mentua Lauk Menantu

***Kuali Mentua Lauk Menantu*** 
ialah sebuah siri drama televisyen Malaysia 2021 arahan Riza Baharudin dibintangi Hafreez Adam, Afifah Nasir, Normah Damanhuri dan Aman Graseka. Siri ini memulakan tayangan di TV2 bermula 7 April 2021.

## Pelakon
* Hafreez Adam sebagai Haikal
* Afifah Nasir sebagai Lela
* Normah Damanhuri sebagai Hashimah
* Aman Graseka sebagai Chef Hafiz
* Zera Hariz sebagai Roza
* Zuhairi Ibrahim sebagai Luqman
* Sharul Kamal sebagai Sharol
* Lola sebagai Ona
* Ainaa Kamalia sebagai Nina
* Kismah Johar sebagai Wan Ipah
* Zarynn Min sebagai Mak Ngah Ana
* Ali Reza Kavoossi sebagai Isman
* Mia Nasir sebagai Diera
* Abd Manan Sulaiman sebagai Manaf
Jangan Menangis Cinta

***Jangan Menangis Cinta*** ialah sebuah siri drama televisyen Malaysia 2021 arahan Rahila Ali, di bintangi oleh Neera Azizi, Aiman Hakim Ridza dan Ikmal Amry. Siri ini memulakan tayangan di TV1 22 Mei 2021 dan bagi anda yang terlepas boleh menontonnya di RTMKlik.

## Sinopsis
Mariam yang menghidap MRKH atau Mayer Rokitansky Kuster Hauser telah dilarang oleh ibu dan bapanya daripada bercinta dengan mana-mana lelaki. Namun dia tidak dapat mengawal rasa cemburu dan dia juga ingin mencintai dan dicintai. 

Mariam yang mengusahakan sebuah kafe pemberian bapanya telah bertemu kembali dengan bekas kekasihnya Azrul. Mariam terpaksa redha apabila cinta pertamanya, Azrul putus di tengah jalan dek kerana penyakit yang dihidapinya. Tetapi selepas 3 tahun, Azrul masih berusaha mengejar Mariam. 

Ibu bapa Mariam menghadiahkan Mariam sebuah rumah. Aqif, peguam yang menguruskan urusan pembelian rumah Mariam turut jatuh cinta dengan Mariam. Manakala Azrul pula masih berusaha.

## Pelakon
### Pelakon utama
* Neera Azizi sebagai Mariam
* Aiman Hakim Ridza sebagai Akif
* Ikmal Amry sebagai Azrul
### Pelakon pembantu
* Noorkhiriah sebagai Asyikin
* Ainina Ahmad B sebagai Sofea
* Ieda Moin sebagai Kak Tini
* Anne Abdullah sebagai Zulaikha
* Hasnul Rahmat
* Nada Syuhada sebagai Salina
* Nareesha sebagai Puan Mona
Selamat Datang Cinta

***Selamat Datang Cinta*** ialah sebuah siri drama televisyen Malaysia 2021 arahan Lizam Togil (Ujang), dibintangi oleh Zali Rusli, Scha Elinnea, Ali Reza Kavoossi, Chomel Fana dan Ameerul Asyraf. Siri ini memulakan tayangan di Salam HD 28 Mei 2021.

## Sinopsis
Suatu hari Ariana ternampak Rayyan yang sedang meletakkan surat layang serta sekuntum bunga untuk Yasmin, membuatkan Ariana bersemuka dengan Rayyan. Akhirnya mengaku bahawa dia dah lama mencintai Yasmin, sayangnya Yasmin tiada hati dengan Rayyan. Ini membuatkan Ariana mahu memberitahu Yasmin tapi Rayyan menahannya kerana dia tahu Yasmin takkan terima cintanya sebab hati Yasmin dah terpaut pada hakim pemilik resort itu.

## Pelakon
* Zali Rusli sebagai Yaseer
* Scha Elinnea sebagai Ariana 
* Ali Reza Kavoossi sebagai Hakim  
* Chomel Fana sebagai Yasmin
* Ameerul Asyraf sebagai Rayyan
* Cahaya Nilam sebagai Irsya

## Rujukan
Dinasti Rai

**Dinasti Rai** (sekitar 489-632 Masihi) ialah sebuah kerajaan pada zaman klasik di benua India, yang berasal dari wilayah Sindh, kini sebahagian Pakistan. Dinasti ini pada puncaknya memerintah sebahagian besar wilayah barat laut benua India. Pengaruh Rai meluas dari Kashmir di timur, pelabuhan Makran dan Debal (Karachi moden) di barat, pelabuhan Surat di selatan, dan kawasan bukit Kandahar, Sulaiman, Ferdan dan Kikanan di utara. Dinasti ini memerintah seluas lebih 600,000 batu persegi (1,553,993 km2), dan dinasti Rai memerintah selama 143 tahun.

Pertempuran Rasil pada 632 M memainkan peranan penting dalam kemerosotan mereka. Pertempuran itu mengakibatkan pihak Khulafa al-Rasyidin menakluki pantai Makran. Buku *Chach Nama* mencatat detik-detik terakhir dinasti Rai dan pengangkatan Chach dari Alor ke takhta.

Mereka mendirikan kuil Shiva yang hebat di Sukkur moden, Pakistan, berdekatan ibu kota mereka di Aror. Ini sesuai dengan catatan sejarah daripada zaman Harsha, kerana banyak raja dari subbenua tidak pernah mendukung sebarang agama rasmi wilayah dan biasanya melindungi semua agama Dharma.

## Rujukan
Beruang gua

**Beruang gua** (*Ursus spelaeus*) adalah spesies beruang prasejarah yang hidup di Eropah dan Asia semasa Pleistosen dan pupus kira-kira 24,000 tahun yang lalu semasa Maksimum Glasial Terakhir.

Kedua-dua perkataan "gua" dan nama saintifik spelaeus digunakan kerana fosil spesies ini kebanyakan terdapat di gua. Ini mencerminkan pandangan pakar bahawa beruang gua mungkin menghabiskan lebih banyak masa di gua daripada beruang coklat, yang menggunakan gua hanya untuk hibernasi.
Yahya Khan

**Agha Muhammad Yahya Khan**  (; 4 Februari 1917 – 10 Ogos 1980), lazim dikenali sebagai **Yahya Khan**, ialah seorang jeneral Pakistan yang berperanan sebagai Presiden Pakistan ketiga dari 25 Mac 1969 sehingga meletak jawatan pada Disember 1971.

## Rujukan

## Pautan luar

* Profil rasmi di laman tentera Pakistan
Empayar Pala

**Empayar Pala** (750-1162 Masihi) ialah sebuah kuasa imperial zaman pascaklasik di subbenua India, yang berasal di kawasan Bengal. Dinasti ini dinamakan sempena gelaran pemerintah empayar yang digelar *Pala* ("pelindung" dalam bahasa Sanskrit). Warga empayar ini merupakan penganut aliran Buddha Mahayana dan Vajrayana. Empayar ini ditubuhkan melalui pertabalan Gopala sebagai maharaja Gauda pada 750 Masihi. Kubu-kubu utama Pala terletak di Bengal dan Bihar, termasuk bandar-bandar utama Gauda, Vikrampura, Pataliputra, Monghyr, Somapura, Ramvati (Varendra), Tamralipta dan Jaggadala.

## Rujukan

### Bibliografi
*
Geografi Pakistan

**Geografi Pakistan** () terdiri daripada gabungan lanskap yang pelbagai, daripada dataran hingga padang pasir, hutan, dan dataran tinggi yang bermula dari daerah pesisir Laut Arab di selatan ke pergunungan Karakoram, Hindu Kush dan Himalaya di utara. Pakistan secara geologi bertindih dengan plat tektonik India dan Eurasia, di mana Sindh dan Punjab terletak di sudut barat laut plat India sementara Balochistan dan sebahagian besar Khyber Pakhtunkhwa terletak di plat Eurasia yang sebahagian besarnya terdiri dari Penara Iran. Gilgit-Baltistan dan Azad Kashmir terletak di pinggir plat India dan terdedah kepada gempa bumi ganas di kawasan tempat kedua-dua plat tektonik itu bertembung. Dengan keluasan bernilai , Pakistan ialah negara ke-33 terbesar di dunia.

Pakistan bersempadan dengan India di timur, Afghanistan di barat laut dan Iran di barat sementara China bersempadan dengan negara di timur laut. Secara geopolitik, negara ini terletak di beberapa wilayah yang paling kontroversial yang berkongsi pertikaian dan sering kali menimbulkan ketegangan ketenteraan antara negara-negara seperti Kashmir dengan India dan Garisan Durand dengan Afghanistan. Sempadan baratnya meliputi Laluan Khyber dan Laluan Bolan yang telah berfungsi sebagai jalan migrasi tradisional antara Eurasia Tengah dan Asia Selatan.

## Pautan luar
* 
* Pakistan Geographic
Agama di Pakistan

Di **[[Pakistan]]**, agama Islam dijadikan sebagai agama negara berdasarkan Artikel 2 Perlembagaan Pakistan, dan diamalkan oleh 96.47% populasi negara. Kebebasan beragama adalah terjamin dalam perlembagaan lalu memberi hak sama rata kepada semua rakyat Pakistan tanpa mengira agama. Selain itu, beberapa aspek sekularisme daripada zaman kolonial turut diterapkan dalam perlembagaan. Baki yang lain menganuti agama-agama seperti Hinduisme, Kristian, Ahmadiyah, Sikhisme serta agama-agama lain. Walau bagaimanapun, golongan agama minoriti Pakistan sering mengalami diskriminasi, termasuk menjadi mangsa keganasan. Sebelum kedatangan Islam pada awal abad ke-8, kawasan Pakistan terdiri daripada masyarakat dengan pelbagai kepercayaan, lazimnya Hinduisme dan Buddhisme.

Masyarakat Muslim terdiri daripada beberapa aliran: majoriti masyarakat menuruti Islam Sunni (anggaran 85–90%), manakala ada minoriti Syiah (anggaran 10–15%). Hampir keseluruhan Muslim di negara ini berpegang kepada mazhab Hanafi. Sementara itu, golongan Syiah menuruti mazhab Syiah Imam Dua Belas, dengan minoriti ketara menuruti Ismailisme, termasuk Nizari (Aga Khan), Mustaali, Dawoodi Bohra, Sulaymani dan lain-lain.

## Rujukan

## Pautan luar
*
Mehrgarh

**Mehrgarh** (Balochi: *مہرگڑھ*; ) ialah sebuah tapak Neolitik (sekitar 7000&nbsp;SM hingga 2500/2000&nbsp;SM), yang terletak di Dataran Kacchi, Balochistan, Pakistan. Mehrgarh terletak berdekatan Laluan Bolan, barat lembah Sungai Indus dan di antara bandar-bandar moden Quetta, Kalat dan Sibi. Tapak ini ditemui pada 1974 oleh kumpulan yang diketuai ahli-ahli arkeologi Perancis, Jean-François Jarrige dan Catherine Jarrige, dan digali secara berterusan dari 1974 hingga 1986, dan sekali lagi dari 1997 hingga 2000. Temuan-temuan arkeologi telah dijumpai di enam kawasan, dan kira-kira 32,000 buah artifak telah ditemui. Tapak terawal Mehrgarh — di hujung timur laut tapak, ialah sebuah tinggalan perkampungan pertanian yang ditarikh wujud antara 7000&nbsp;SM ke 5500&nbsp;SM.

## Rujukan

## Pautan luar

* Tapak arkeologi Mehrgarh, UNESCO
Mr. Queen

***Mr. Queen*** () ialah siri televisyen Korea Selatan tahun 2020-2021. Diarahkan oleh Yoon Sung-sik, ia dibintangi oleh Shin Hye-sun dan Kim Jung-hyun sebagai Ratu dan Raja Dinasti Joseon. Berdasarkan drama web asal Cina *[[Go Princess Go]]*, drama ini adalah mengenai seorang lelaki bernama Jang Bong-hwan dari zaman moden, terperangkap dalam tubuh Ratu Cheorin pada zaman Joseon. Ia disiarkan di tvN setiap hari Sabtu dan Ahad jam 21:00 (KST) dari 12 Disember 2020 hingga 14 Februari 2021.

Walaupun terdapat kontroversi, siri ini adalah drama dengan penilaian ketujuh tertinggi dalam sejarah televisyen kabel Korea, dengan episod terakhir mencapai rating 17.371% di seluruh negara dan memperoleh lebih daripada 4 juta penonton. Ia juga mencatat rekod untuk tvN dengan mencapai penarafan ke-5 tertinggi dalam sejarah rangkaian.

## Pelakon
* Shin Hye-sun sebagai Kim So-yong, Ratu Cheorin
** Seo Eun-sol sebagai muda Kim So-yong
* Kim Jung-hyun sebagai Yi Won-beom, Raja Cheoljong
** Kim Kang-hoon sebagai muda Yi Won-beom
* Bae Jong-ok
* Kim Tae-woo
* Seol In-ah
* Na In-woo

## Rujukan

## Patuan luar
*  
* ''Mr. Queen'' di Daum 
* 
* 
* ''Mr. Queen'' di Viki
Partisan Yugoslavia

**Pejuang Partisan Yugoslavia**, atau **Tentera Pembebasan Nasional**, secara rasminya **Tentera Pembebasan Nasional dan Detasmen Partisan Yugoslavia**, adalah pemberontak anti-fasis pimpinan komunis yang menentang Kuasa Paksi (terutamanya Jerman) di taklukan Yugoslavia semasa Perang Dunia II. Dipimpin oleh Josip Broz Tito, pejuang Partisan dianggap sebagai gerakan penentang anti 
Paksi yang paling efektif di Eropah semasa Perang Dunia II.

Pada asalnya ia merupakan pasukan gerila, puak Partisan berkembang menjadi sebuah pasukan pejuang besar yang terlibat dalam peperangan konvensional kemudiannya, berjumlah kira-kira 650,000 orang pada akhir tahun 1944 dan disusun dalam 4 tentera darat medan dan 52 divisyen. Objektif utama puak Partisan ialah pembebasan tanah Yugoslavia dari tentera penjajah dan pembentukan negara komunis berbilang etnik di Yugoslavia.

Pejuang Partisan disusun atas inisiatif Tito selepas pencerobohan tentera Paksi ke atas Yugoslavia pada April 1941, dan memulakan kempen aktif gerila terhadap tentera penjajah selepas Jerman menceroboh Soviet Union pada bulan Jun. Satu pemberontakan berskala besar telah dilancarkan pada Julai, kemudian disertai oleh pejuang Chetnik Draža Mihailović, yang membawa kepada pembentukan singkat Republik Užice. Pihak Paksi melancarkan beberapa siri penyerangan sebagai tindak balas tetapi gagal memusnahkan sepenuhnya kepimpinan mereka dan pejuang Partisan yang mudah alih. Pada akhir tahun 1943 pihak Sekutu telah menukar sokongan mereka dari Mihailović ke Tito ketika kerjasama Chetnik bertambah jelas, dan pihak Partisan mendapat pengiktirafan rasmi di Persidangan Tehran. Pada musim gugur 1944, pihak Partisan dan Tentera Merah Soviet membebaskan Belgrade setelah Penyerangan Belgrade. Pada pengakhiran perang, pejuang Partisan telah menguasai seluruh negara serta Trieste dan Carinthia. Selepas perang, pejuang Partisan telah disusun semula sebagai angkatan tentera tetap bagi Republik Persekutuan Sosialis Yugoslavia yang baru ditubuhkan.

## Lihat juga

*Kempen Balkan
*Pembersihan komunis Serbia pada 1944–45
*Politik haluan kiri
*Pingat Wira Rakyat
*Po šumama i gorama
*Penganiayaan orang Serbia dalam Perang Dunia II
*Sukarelawan Yugoslav dalam Perang Saudara Sepanyol
*Monumen dan memorial Yugoslavia dalam Perang Dunia II
*Yugoslavia dan Pihak Bersekutu

## Nota kaki

## Nota

## Rujukan
*
*
*
*
*
*
*
*
*
*
*
*
*
*
*
*
* 
*
*
*
*
*
*
* 
*
*
*
*
*
*
*
*
*
*
*

## Bacaan lanjut

*
*
*
*

## Pautan luar
*THE GERMAN CAMPAIGNS IN THE BALKANS (SPRING 1941) reprinted by the United States Army Center of Military History
Kesetiaan

**"Kesetiaan"** ialah lagu yang dirakamkan dan dipersembahkan oleh penyanyi wanita Malaysia, Siti Sarah. Ia dikeluarkan pada Februari 2002 sebagai single pertamanya untuk album studio pertamanya yang menggunakan namanya sebagai tajuk album. Ia dicipta oleh Ajai dengan liriknya ditulis oleh Musrad. Sebuah muzik video telah diterbitkan bagi mempromosikan single ini. Lagu ini telah melancarkan kerjaya Siti Sarah sekaligus menjadi lagu tandatangannya.

## Penerbitan
Idea untuk lagu "Kesetiaan" bermula apabila komposer lagu ini, Ajai mengesan bakat Siti Sarah menerusi pertandingan Bintang URTV peringkat Zon Timur yang mana Ajai ialah salah seorang jurinya. Selepas tamat pertandingan itu, Sarah telah diperkenalkan kepada NAR Records oleh beliau. "Sepatutnya, lagu "Kesetiaan" dinyanyikan artis lain. Namun, disebabkan beberapa masalah, saya terpaksa menyimpan lagu itu. Tidak sangka, apabila karya itu diserahkan kepadanya, lagu itu popular. Bercakap mengenai lagu itu, banyak kenangan manis kami kongsi bersama. Paling manis apabila album solo pertama  yang saya terbitkan bersama beberapa komposer lain diangkat sebagai Album Terbaik pada Anugerah Industri Muzik 2003," Ajai berkata kepada *[[Berita Harian]]* pada 9 Ogos 2021. "Kesetiaan" ialah lagu yang dirakamkan oleh Siti Sarah sebelum kematiannya akibat COVID-19, 19 tahun kemudian.

## Senarai runut

## Carta

## Anugerah dan pencalonan

## Rujukan
Abu Bakar Suleiman

Tan Sri Dato' Dr. **Abu Bakar bin** Dato' **Suleiman** (lahir 4 Februari 1944) ialah Ketua Pengarah Kesihatan Malaysia ke-8 (1991–1999). Beliau juga pernah berkhidmat sebagai Presiden Persatuan Perubatan Malaysia (1986–1988). Setelah bersara daripada perkhidmatan awam pada tahun 2001, beliau dilantik sebagai Presiden Universiti Perubatan Antarabangsa (2001–2017) dan Pengerusi IHH Healthcare Berhad (2012–2017).

Beliau berkelulusan Ijazah Sarjana Muda Perubatan dan Sarjana Muda Pembedahan (MBBS) dari Universiti Monash pada tahun 1968 dan Ijazah Sarjana Perubatan (MMed) dari Universiti Singapura. Beliau juga mengikuti Program Pengurusan Lanjutan (AMP) di Harvard Business School, Amerika Syarikat pada tahun 1991.

## Anugerah
### Kehormatan Malaysia
*  :
**  Ahli Mangku Negara (AMN) (1983)
**  Johan Mangku Negara (JMN) (1990)
**  Panglima Setia Mahkota (PSM) – **Tan Sri** (1993)
*  :
**  Setia Mahkota Johor (SMJ) (1986)
**  Dato' Paduka Mahkota Johor (DPMJ) – **Dato**' (1988)

## Rujukan
Kalsium iodat

**Kalsium iodat** ialah sebatian bukan organik yang terdiri dari anion kalsium dan iodat. Dua bentuk diketahui, Ca(IO3)2 anhidrat dan Ca(IO3)2(H2O) heksahidrat. Keduanya ialah garam tidak berwarna yang terjadi secara semula jadi sebagai mineral yang disebut lautarite dan bruggenite. Bentuk mineral ketiga dari kalsium iodat ialah dietzeit, garam yang mengandungi kromat dengan rumusan Ca2(IO3)2CrO4.

Kalsium iodat digunakan dalam pembuatan disinfektan, antiseptik, dan deodoran.

## Rujukan
Sebatian bukan organik

Dalam kimia, **sebatian bukan organik** ialah sebatian kimia lazim yang kekurangan ikatan karbon–hidrogen, sebatian yang bukan sebatian organik. Bagaimanapun, perbezaannya tidak begitu jelas untuk ditakrifkan; pihak berkuasa telah membezakan pandangan terhadap subjek ini. 

## Rujukan
Bahasa Kristang

**Bahasa Kristang** (*Papia Kristang* ("bertutur kristang") atau *Kristang* sahaja) ialah bahasa kreol yang dituturkan oleh orang Kristang, sebuah komuniti orang-orang berdarah campuran Portugis dan Melayu, terutama di Melaka, Malaysia.

Bahasa ini juga disebut ***Cristão*** atau ***Cristan*** ("Kristian"), ***Portugues di Melaka*** ("Bahasa Portugis Melaka"), ***Linggu Mai*** ("Bahasa Ibu") atau hanya ***Papia*** ("berbicara"). Namun, penduduk setempat dan sebahagian besar masyarakat Kristang menyebut bahasa itu sebagai "Portugis".

Dalam *[[Atlas of the World's Languages ​​in Danger]]* (2010; dahulu *Red Book of Endangered Languages*) yang diterbitkan oleh UNESCO, bahasa Kristang diklasifikasikan sebagai bahasa yang "sangat diancam kepupusan", dengan hanya sekitar 2.000 penutur. Sehingga 2014, ahli bahasa yang mengambil berat terhadap bahasa Kristang secara umum mencatat populasi penutur gabungan sekitar 1.000 orang ke bawah. Bahasa ini memiliki sekitar 750 penutur di Melaka dan 100 lain di Singapura. Sebahagian kecil penutur juga tinggal di komuniti Serani Portugis lain di Kuala Lumpur dan Pulau Pinang di Malaysia, dan di komuniti diaspora di Perth (Australia Barat), Kanada, United Kingdom dan di tempat lain.

## Rujukan
Bahasa pribumi

**Bahasa pribumi** () atau **bahasa autokton** ialah bahasa asli suatu wilayah dan dituturkan oleh penduduk pribumi, tetapi statusnya telah menjadi bahasa minoriti. Bahasa sebegini ini berasal dari masyarakat yang memiliki keunikan linguistik yang telah telah menetap di daerah tersebut selama beberapa generasi. Bahasa pribumi tidak harus merupakan bahasa kebangsaan dan demikian pula sebaliknya. Banyak bahasa pribumi yang tidak lagi digunakan kerana kematian bahasa atau linguisid oleh kolonialisme, saat bahasa asli digantikan oleh bahasa kaum kolonialis.

## Pautan luar
* UNESCO Interactive Atlas of the World’s Languages in Danger
* National Geographic Enduring Voices - Documenting the Planet's Endangered Languages

## Bacaan lanjut
*
Georges Herpin

**Georges Herpin** ialah seorang pengumpul setem Perancis yang dikenali kerana mengemukakan perkataan "*philatelie*" (filateli, kajian tentang setem) pada 1864.

Menurut Herpin, beliau berkata bahawa setem mula dikumpul dan dikaji sejak sekian lama, menyebabkan perlunya sebuah perkataan baharu bagi bidang mengumpul setem berbanding perkataan *timbromanie* yang sedia ada yang tidak disukainya. Beliau mengambil perkataan dasar Yunani φιλ(ο)- *phil(o)-*, meaning "kesukaan terhadap sesuatu", dan ἀτέλεια *ateleia*, "pengecualian cukai" lalu membentuk "*philatelie*". The introduction of postage stamps meant that the receipt of letters was now free of charge, whereas before stamps it was normal for postal charges to be paid by the recipient of a letter. Pengenalan setem pos bermakna surat kini dapat diterima secara percuma; sebelum ini, caj surat-surat perlu dibayar oleh penerima pos.

Pada 1866, beliau menjual koleksi setemnya kepada Frederick Adolphus Philbrick.

## Rujukan
Senarai terbuka

**Senarai terbuka** ialah sistem perwakilan berkadar yang membenarkan pengundi untuk turut serta dalam proses menentukan susunan calon parti untuk dipilih. Sistem ini berbeza dengan sistem perkadaran tertutup yang hanya membolehkan anggota parti aktif, pegawai parti, atau perunding menentukan susunan calon dan tidak memberi peluang kepada pengundi untuk mempengaruhi kedudukan calon. Di samping itu, sistem terbuka membolehkan pengundi memilih individu daripada parti. Pilihan yang diberikan oleh pemilih disebut **pilihan keutamaan**.

Sebagai contoh, di Republik Czech, pengundi diberi empat pilihan. Hanya calon yang mendapat pilihan pilihan lebih dari 5% di peringkat daerah yang akan diutamakan dalam senarai calon parti. Sementara itu, di Austria, had yang mesti dicapai oleh calon yang harus diutamakan dalam senarai parti ialah 7% undi parti calon di peringkat persekutuan, 10% di peringkat negeri dan 14% di peringkat daerah pemilihan.

## Nota kaki
Tiang dan menara radio

**Tiang dan menara radio** biasanya struktur tinggi yang direka untuk menyokong antena untuk telekomunikasi dan penyiaran, termasuk televisyen. Terdapat dua jenis utama: struktur gayat dan mandiri. Mereka ialah salah satu struktur buatan manusia tertinggi. Tiang sering dinamakan sesuai dengan pertubuhan penyiaran yang awalnya membangunnya atau saat ini menggunakannya.

Dalam hal radiator tiang atau menara pemancar, seluruh tiang atau menara itu sendiri ialah antena pemancar.

Percubaan pertama dalam komunikasi radio dilakukan oleh Guglielmo Marconi bermula pada tahun 1894. Pada tahun 1895–1896 beliau menemui antena monopole tegak atau Marconi, yang pada mulanya merupakan dawai yang digantung dari tiang kayu tinggi. Beliau mendapati bahawa semakin tinggi antena digantung, semakin jauh ia dapat menyebarkan, pengakuan pertama mengenai perlunya ketinggian antena. Radio mula digunakan secara komersial untuk komunikasi radiotelegraf sekitar tahun 1900. Selama 20 tahun pertama radio, stesen radio jarak jauh menggunakan panjang gelombang panjang dalam jalur frekuensi yang sangat rendah, sehingga antena tertinggi juga pendek elektrik dan mempunyai rintangan radiasi yang sangat rendah 5 - 25 Ohm, menyebabkan kehilangan kuasa yang berlebihan dalam sistem pembumian. Stesen radiotelegraf menggunakan antena bahagian atas rata besar dengan muatan kapasiti yang terdiri daripada kabel mendatar yang diikat antara beberapa menara keluli 100–300 meter (330–980 kaki) untuk meningkatkan kecekapan.

## Rujukan

## Pautan luar

* All US Towers over 200 feet, transmitting on certain frequencies, or have certain transmitters over a certain power, must be registered in the US. This is the online directory.
* The Transmission Gallery: Broadcast Transmission Sites in the UK
* The Transmission Gallery: Constructing Stayed Masts
* Scott Fybush, international tower photographer who has documented thousands of towers in his travels
* Tom Bosscher of Western Michigan's website on towers of Michigan
* Mike Fitzpatrick's NECRAT.US tower based website contains tower pictures from New England, New York, and beyond.
* Turkish towers (in Turkish)
* Amateur Radio Tower construction project
Senarai tertutup

**Senarai tertutup** ialah suatu sistem perwakilan berkadar dimana pengundi hanya dapat memilih parti politik secara keseluruhan dan tidak dapat memilih calon. Dalam sistem ini, calon dipersiapkan terus oleh parti politik. Jika pengundi dapat memilih calon yang tersedia, maka sistem ini dinamakan sistem perkadaran terbuka.

Dalam sistem senarai tertutup, parti politik telah menentukan terlebih dahulu siapa yang akan memperoleh kerusi yang diperuntukkan kepada parti tersebut dalam pilihan raya, sehingga calon yang menepati urutan tertinggi dalam senarai ini cenderung mendapat kerusi di parlimen manakala kedudukan calon sangat rendah pada senarai tertutup tidak akan mendapat kerusi.

## Nota kaki
Rusuhan Dushanbe 1990

**Rusuhan Dushanbe 1990** ialah rusuhan anti-pemerintah di Dushanbe, bandar raya Tajikistan, dari 12-14 Februari 1990.

Sepanjang rusuhan Dushanbe, tempoh yang berlangsung selama beberapa hari, 26 orang maut dan 565 cedera. Di antara aktivis pemuda Tajikistan yang dihukum kerana mengambil bahagian dalam rusuhan itu ialah calon menteri dalam negeri Tajikistan, Yaqub Salimov. Insiden anti-Armenia berskala kecil juga tercatat di negara tetangga Turkmenistan.

## Rujukan
Radio Mayak

**Radio Mayak** ialah syarikat penyiaran radio di Rusia, yang dimiliki oleh VGTRK. Mayak ialah perkataan Rusia untuk "mercusuar" atau "suar". Selain Radio Mayak (yang menyiarkan berita, bual bicara, dan muzik popular), syarikat ini juga bertanggung jawab ke atas saluran muzik belia Radio Yunost.

Radio Mayak diasaskan pada Ogos 1964 sebagai stesen *Vsesoyuznoye radio* utama yang didedikasikan untuk berita dan muzik ringan. Nama dan formatnya mungkin dinspirasi oleh *BBC Light Programme*.

## Rujukan

## Pautan luar
*
Ayu Damit (album)

***Ayu Damit*** adalah merupakan album mini karya penyanyi Ayu Damit yang diterbitkan pada tahun 2012 di bawah label Monkey Bone Records. Album ini mengandungi 6 buah lagu malar segar sepanjang zaman seperti Nora, Min Malik,  Zaiton Sameon, Jamal Abdillah, Nadia serta Haleeda dimana kesemua lagu-lagu ini telah dinyanyikan semula dengan caranya yang tersendiri. 

## Senarai runut

## Rujukan
Sejarah Republik Rakyat China (1976-1989)

Garis masa sejarah China dari tahun 1976 (kematian Ketua Mao Zedong) sehingga Bantahan Dataran Tiananmen 1989, sering disebut tempoh **Deng''is'' Tiongkok**. Pada September 1976, setelah kematian Mao Zedong, Republik Rakyat China tidak memiliki tokoh pihak berkuasa pusat, baik secara simbolik mahupun berpentadbiran. Geng Berempat dibongkar dan diadili, tetapi Ketua baru Hua Guofeng masih terus bertahan dengan meneruskan dasar era Mao. Setelah perebutan kuasa tanpa tumpahan darah, Deng Xiaoping memimpin reformasi ekonomi China dan institusi pemerintah secara keseluruhan. Deng, termasuk tokoh konservatif berdasarkan reformasi politik yang meluas, dan bersamaan dengan kombinasi masalah tanpa disangka yang muncul sebagai kesan dari dasar reformasi ekonomi, China mengalami krisis politik lain dengan adanya bantahan Dataran Tiananmen 1989.


Carter DengXiaoping.jpg|Deng Xiaoping bersama Presiden Amerika Syarikat Jimmy Carter, Januari 1979


## Catatan

## Rujukan
Kekhanan Bukhara

**Kekhanan Bukhara/Bukhoro** (; ) ialah sebuah wilayah Uzbek yang wujud dari suku kedua abad ke-16 hingga akhir abad ke-18 di Asia Tengah atau Turkestan, yang diasaskan oleh Dinasti Shaybanid. Dari 1533 hingga 1540, Bukhara menjadi ibu kotanya secara sementara di bawah pemerintahan Ubaydallah Khan. Kekhanan ini mencapai tahap dan pengaruh kemuncak di bawah penguasa Shaybanid kedua terakhir, Abdullah Khan II (di takhta 1557–1598).

Pada abad ke-17 dan ke-18, kekhanan diperintah oleh Dinasti Janid (Astrakhanid atau Timurid Toqay). Mereka merupakan keturunan Genghis Khan yang terakhir yang memerintah Bukhara. Pada 1740, wilayah ini ditakluki oleh Nader Shah, Shah dari Iran. Setelah kemangkatannya pada 1747, kekhanan ini ditadbir oleh keturunan bukan Genghis, iaitu amir Uzbekistan Khudayar Bi, melalui posisi perdana menteri *ataliq*. Pada 1785, keturunannya, Shahmurad, memformalkan pemerintahan dinasti keluarga (Manghit), dan kekhanan menjadi menjadi Amiriah Bukhara. Orang Manghit bukan berketurunan Genghis dan mengambil gelaran Islam (Amir) dan bukannya Khan kerana keabsahan mereka tidak berdasarkan keturunan Genghis Khan.

## Rujukan

## Bacaan lanjut
* 

## Pautan luar
*  The Ashtarkhanid Rulers of Bukhara
Pembunuhan Ellie Butler

**Ellie May Butler** (30 Disember 2006 - 28 Oktober 2013) adalah seorang gadis Britain yang dibunuh oleh bapanya, Ben Butler, pada 28 Oktober 2013, di rumahnya di Sutton, London. [1] Pada Februari 2007, dia ditangkap setelah Ellie Butler dibawa ke hospital dengan kecederaan kepala dan retina. [2] Ellie kemudian tinggal bersama datuk neneknya sehingga akhir 2012, ketika seorang hakim, Hakim Mary Hogg, memerintahkan dia dikembalikan kepada ibu bapanya. [3] [4] [5]
Dan Wardrope

**Dan Wardrope** (lahir 10 Januari 1978) adalah usahawan pemasaran digital. Dia adalah pengasas Flexxable.

Dia dilahirkan di Traralgon, Australia. Wardrope lulus dari Universiti New South Wales pada tahun 2001 dengan Ijazah Sarjana dalam Kejuruteraan Kimia. Dia berpindah ke England sejurus selepas itu, pada tahun 2002.

Sebelum memulakan kerjaya pemasaran digital, Wardrope memainkan bola keranjang secara profesional untuk kelab bola keranjang Worthingthunder (British Basketball League). Sebelum ini, beliau telah memainkan tiga musim untuk Kelab Bola Keranjang Scotland Rocks.

Dan Wardrope meninggalkan kerjaya bola keranjang pada tahun 2008, memilih untuk meneruskan pemasaran digital.

Pada tahun 2014, Wardrope mengasaskan Flexx Digital Ltd, sebuah syarikat generasi utama.

Pada tahun 2018, Wardrope memperluaskan perniagaannya dan mencipta kursus latihan agensi Blueprint membayar setiap plumbum.

## Rujukan
Sejarah Republik Rakyat China (1989-2002)

Setelah peristiwa bantahan Dataran Tiananmen 1989, Deng Xiaoping secara rasmi bersara dan digantikan oleh bekas Datuk Bandar Shanghai Jiang Zemin. Tindakan keras pemerintah pada tahun 1989, menyebabkan penurunan reputasi China di seluruh dunia dan dikenakan beberapa sekatan antarabangsa. Walau bagaimanapun, keadaan secara beransur-ansur stabil. Pengertian Deng tentang "cek dan keseimbangan" dalam sistem politiknya juga dihentikan ketika Jiang menggabungkan kuasa dalam parti, negara dan tentera. Pada tahun 1990-an, China mengalami perkembangan ekonomi yang sihat, tetapi penutupan beberapa perusahaan milik negara China, korupsi, pengangguran, bersama dengan masalah alam sekitar, sering melemahkan China, ditambah dengan peningkatan kepenggunaan, kejahatan, dan gerakan spiritual-agama seperti Falun Gong, yang mengalami gangguan, penangkapan, penyeksaan atau hal lain yang lebih buruk, menurut sumber-sumber Falun Gong. Tahun 1990-an, salah satu peristiwa politik yang terjadi ialah penyerahan damai Hong Kong dan Macau kepada kawalan di bawah rumusan Satu Negara, Dua Sistem. China juga mengalami gelombang baru nasionalisme ketika menghadapi krisis di luar negeri.

## Rujukan
Kematian Mao Zedong

Mao Zedong (; 26 Disember 18939 September 1976), sering disebut Ketua Mao, ialah revolusioner komunis China yang menjadi pengasas Republik Rakyat China. Mao menjadi pemimpin China sejak negara itu diasaskan pada tahun 1949 sehingga kematiannya pada 9 September 1976.

## Kematiannya
Penampilan terakhir Mao di depan khyalak dan gambar terakhir dirinya yang diketahui masih hidup ialah pada 27 Mei 1976, ketika beliau (dalam keadaan lemah dan hampir tidak dapat bercakap atau berjalan) bertemu dengan Perdana Menteri Pakistan Zulfikar Ali Bhutto yang berkunjung ke Beijing.

Pada 2 September 1976, sekitar jam 5:00 petang, Mao mengalami serangan jantung, jauh lebih parah daripada dua serangan jantung sebelumnya pada awal tahun yang mempengaruhi bahagian jantung yang jauh lebih luas. Tiga hari kemudian pada 5 September, satu lagi serangan jantung menyebabkannya terbaring di tempat tidur. Pada petang 7 September, keadaan Mao merosot. Organ-organ Mao gagal dan beliau mengalami koma tepat sebelum tengah hari dan terpaksa memakai alat ventilator dan alat sokongan nyawa. Pada 8 September, dengan Mao masih dalam keadaan koma dan tidak dapat pulih, pegawai pemerintah China memutuskan untuk melepaskan mesin sokongan nyawanya pada tengah malam.

Setelah mesin sokongan nyawa dimatikan tepat jam 00:00, Mao Zedong disahkan meninggal dunia sepuluh minit kemudian pada pukul 00:10 waktu tempatan, 9 September 1976 pada usia 82 tahun. Parti Komunis China menangguhkan pengumuman kematiannya pada hari itu hingga jam 16:00 ketika berita radio yang mengumumkan kematian Mao disiarkan di seluruh negara yang menuntut perpaduan parti.

## Rujukan
Terkilan

**Terkilan** adalah merupakan album studio rakaman kedua penyanyi pop Haleeda yang dihasilkan pada 1993 dibawah label EMI. Antara lagu hits didalam album ini adalah *Terkilan*.

## Senarai lagu

## Rujukan
Ketua Parti Komunis China

**Ketua Parti Komunis China** () merupakan jawatan yang bermula sejak Kongres Kebangsaan ke-8 Parti Komunis China pada 1945, tetapi dihapus semasa Kongres Kebangsaan ke-12 Parti Komunis Chuna pada 1982, diganti menjadi Ketua Setiausaha Parti Komunis China.

Pada 1980-an, kepimpinan Parti Komunis China ingin mencegah seorang pemimpin melebihi parti, seperti Mao Zedong dahulu. Oleh itu, jawatan Ketua dihapus pada 1982, diganti menjadi Ketua Setiausaha, ketua terakhir ialah Hu Yaobang, jawatan itu digantikan oleh Ketua Setiausaha Parti Komunis China.

## Senarai Ketua Parti Komunis China
# Mao Zedong (19 Jun 1945 – 9 September 1976)
# Hua Guofeng (7 Oktober 1976 – 28 Jun 1981)
# Hu Yaobang (29 Jun 1981 – 11 September 1982)

## Rujukan
Generasi Kepimpinan China

Baik Parti Komunis China mahupun Tentera Pembebasan Rakyat menentukan kenaikan jabatan berdasarkan senioriti, sehingga membenarkan untuk mengkategorikan **Generasi Kepimpinan China**. Dalam wacana rasmi, setiap generasi kepimpinan dikenal pasti dari caranya masing-masing untuk memperluaskan ideologi parti. 

"Kepimpinan kolektif" pada suatu waktu biasanya (tetapi tidak selalu), berkait rapat dengan ahli Jawatankuasa Tetap Politbiro Parti Komunis China. Pemimpin parti (yang disebut Ketua atau Ketua Setiausaha setelah tahun 1982) dan sering (biarpun jarang) menjadi pemimpin tertinggi dalam Generasi Kepimpinan China.

Sejarawan telah mempelajari pelbagai tempoh dalam perkembangan pemerintahan Republik Rakyat China dengan merujuk pada "generasi-generasi kepimpinan China" di bawah ini:

## Rujukan
Koleksi Filateli Diraja

**Koleksi Filateli Diraja** ialah sebuah koleksi setem milik keluarga Diraja British. Ini merupakan koleksi terlengkap bagi filateli United Kingdom and the Komanwel, termasuk setem-setem istimewa. Setakat kini, hanya setem magenta satu sen Guiana British yang tiada dalam koleksi ini.

Beberapa orang kerabat diraja diketahui mengumpul setem sejak sekurang-kurangnya 1864, kira-kira 25 tahun selepas pelancaran sistem setem pada 1840. Pengumpul setem ketara yang pertama ialah Putera Alfred yang menjual koleksinya kepada abangnya, Edward VII, dan seterusnya diberi kepada puteranya, George V.

## Rujukan

## Pautan luar

*  Koleksi Filateli Diraja di laman rasmi diraja British.
Sotheby's

**Sotheby's** () ialah sebuah syarikat antarabangsa asal British dengan ibu pejabat di Bandar Raya New York. Syarikat ini merupakan antara broker terkemuka dunia dalam bidang seni halus serta hiasan, barangan kemas serta barang berkumpul. Sotheby's memiliki cawangan di 80 lokasi di 40 negara, tetapi mengekalkan kehadiran yang ketara di UK.

Sementara itu, Institut Seni Sotheby's (institut pendidikan), Hartanah Antarabangsa Sotheby's (penawar hartanah), dan RM Sotheby's (penawar kereta klasik) merupakan anak-anak serta syarikat kerjasama.

## Rujukan

## Pautan luar
*
Universiti Illinois Urbana-Champaign

**Universiti Illinois Urbana-Champaign** atau **University of Illinois Urbana-Champaign** (**U of I**, **Illinois**, atau dalam bahasa seharian disebut **University of Illinois** atau disingkat **UIUC**) ialah universiti negeri, geran tanah dan penyelidikan di bandar berkembar Champaign dan Urbana, Illinois, Amerika Syarikat. UIUC diasaskan pada tahun 1867 dan menjadi universiti unggulan dalam Sistem Universiti Illinois.

UIUC ialah ahli Persatuan Universiti Amerika dan diklasifikasikan sebagai: "Universiti Kedoktoran – Aktiviti penyelidikan yang amat tinggi", serta masuk dalam senarai "The Public Ivies: America's Flagship Public Universities (2001)" versi Howard dan Matthew Greene. Pada tahun fiskal 2019, pengeluaran untuk dana penyelidikan UIUC sebanyak $652 juta. Sistem perpustakaan kampus UIUC merupakan yang terbesar kedua di Amerika Syarikat sel3pas Universiti Harvard. UIUC juga menjadi tuan rumah National Center for Supercomputing Applications (NCSA) dan merupakan asas adikomputer terpantas untuk kampus universiti.

UIUC memiliki 16 sekolah dan kolej yang menawarkan lebih dari 150 program ijazah Sarjana Muda serta lebih dari 100 program pelajaran pascasarjana. Universiti ini memiliki 651 bangunan di atas tanah berkeluasan  dan pada tahun 2016, anggaran operasional tahunannya lebih dari $2 miliar. UIUC juga mengendalikan Taman Penyelidikan, rumah bagi pusat inovasi untuk lebih dari 90 syarikat rintisan dan syarikat multinasional, termasuk Abbott, AbbVie, Caterpillar, Capital One, Dow, State Farm, dan Yahoo.

, jumlah alumni, anggota fakulti, dan pennyelidik UIUC yang menerima pelbagai anugeraj: 30 pemenang Hadiah Nobel, 27 pemenang Hadiah Pulitzer, 2 pemenang Hadiah Turing dan 1 pemenang Pingat Fields. Pasukan atletik UIUC bersaing di Bahagian I NCAA dan secara kolektif dinamakan Fighting Illini, mereka ialah anggota Konferensi Sepuluh Besar dan menjadi tim kedua yang paling sering menang. Illinois Fighting Illini football memenangi Rose Bowl Game pada tahun 1947, 1952, 1964 dan total lima kejohanan kebangsaan. Atlet UIUC setakat ini telah mendapatkan 29 pingat pada acara Sukan Olimpik, menjadikan UIUC tersenarai dalam 40-besar Universiti Amerika yang menerima pingat Olimpik.

## Rujukan

## Pautan luar
*
Aida Agil (album)

**Aida Agil** adalah merupakan album studio solo tunggal rakaman penyanyi Aida Agil yang diterbitkan pada tahun 1993 dibawah label EMI. Antara lagu hits utama didalam album ini adalah *Segalanya Pasti* dimana lagu ini telah berjaya menaikkan nama beliau sebagai penyanyi baharu pada ketika itu.

## Senarai runut

## Penerbitan
* Executive Producer – Mohd Arzmy
* Producer – Awang BPR, J.S. Kevin, M. Nasir, Wan Zul
* Record Company – EMI (Malaysia) Sdn Bhd
* Distributed By – EMI (Malaysia) Sdn Bhd
* Phonographic Copyright ℗ – EMI (Malaysia) Sdn Bhd
* Copyright © – EMI (Malaysia) Sdn Bhd
* Printed By – Digitpress Sdn. Bhd.
* Recorded At – Channel 11 Studio
* Recorded At – King Studio (3)
* Mastered At – Lion Studios, Singapore
* Glass Mastered At – SM – 1011

## Rujukan
Elkie Chong

**Elkie Chong Ting-yan** (lahir 2 November 1998) ialah seorang penyanyi dan pelakon Hong Kong yang kini menetap di Korea Selatan. Beliau sebelum ini menjadi pelakon kanak-kanak di bawah label TVB di Hong Kong dan muncul dalam beberapa drama televisyen. Beliau membuat penampilan sulung sebagai ahli kumpulan vokal wanita Korea Selatan CLC pada Februari 2016.

## Rujukan
Sorn (penyanyi)

**Chonnasorn Sajakul** (; ; lahir 18 November 1996), lebih dikenali dengan mononim **Sorn** (; ), ialah penyanyi wanita Thailand yang berpangkalan di Korea Selatan. Dia adalah pemenang musim pertama *K-Pop Star Hunt* pada tahun 2011. Dia kemudiannya memulakan debutnya sebagai ahli kumpulan wanita Korea Selatan, CLC, di bawah Cube Entertainment, dari debut mereka pada bulan Mac 2015 sehingga meninggalkan kumpulan itu pada bulan November 2021. Dia juga menghasilkan video untuk saluran YouTube bernama *Produsorn* (digayakan dalam semua huruf besar), yang dilancarkan pada tahun 2019. Pada 3 Disember 2021, Sorn menandatangani kontrak dengan Wild Entertainment Group sebagai artis solo.

## Kehidupan awal
Sorn dilahirkan di Thailand, pada 18 November 1996. Sewaktu masih kecil, ibunya mengizinkannya untuk mengikuti kelas vokal untuk menjadi seorang penyanyi. Beliau juga berasal dari latar belakang yang beruntung, dimana bapanya bekerja untuk Perdana Menteri Thailand. Pada tahun 2011, beliau bersaing dalam tvN K-Pop Star Hunt dan merupakan pemenang dari musim pertama.

Pada tahun 2013, Sorn muncul dalam sebuah dokumentari berjudul "Seoul: Capital of K-Pop (Inside K-Pop)" yang mana beliau berbicara mengenai kehidupan sebagai pelatih dan apa yang terlibat dan muncul dalam sebuah dokumentari yang berfokus kepada rakan satu kumpulan Oh Seunghee. Beliau juga berkolaborasi dengan G.NA untuk lagu bertajuk "Because You Are The One", dalam bahasa Inggeris.

## Kerjaya

Sorn menjadi ahli pertama dari kumpulan vokal wanita CLC. Kumpulan ini secara rasmi ditubuhkan pada 19 Mac 2015 dengan EP sulung mereka, *[[First Love (EP)|First Love]]*.

## Diskografi

### Single

### Kolaborasi

## Filemografi

### Televisyen

### Video muzik

### Rancangan radio

## Rujukan
Khujand

**Khujand** (; ; ), kadangkala **Khodjent** serta dahulunya **Leninabad** (; ; ) dari 1936 hingga 1991, ialah bandar kedua terbesar di Tajikistan serta ibu kota provinsi Sughd. Bandar ini berkedudukan berdekatan sempadan antarabangsa negara dengan Uzbekistan serta Kyrgyzstan.

Khujand merupakan antara kota tertua di Asia Tengah, dengan usia mencecah 2,500 tahun sejak zaman Empayar Parsi. Berkedudukan di Syr Darya di Lembah Fergana, Khujand merupakan kota utama di Jalan Sutera. Selepas ditawan oleh Alexander Agung pada 329 SM, bandar ini dinamakan sebagai Alexandria Eschate dan sejak itu, telah dipegang oleh pelbagai empayar, termasuk Khalifah Umayyad (abad ke-8), Empayar Mongol (abad ke-13) dan Empayar Rusia (abad ke-19).  Kini, penduduk Khujand terdiri daripada orang Tajik majoriti.

## Rujukan

## Pautan luar
*
Permainan Besar

**Permainan Besar**, (), ialah peristiwa persaingan dan konflik strategi antara Empayar British dengan Empayar Rusia untuk meluaskan kuasa mereka di Asia Tengah. Permainan Besar bermula pada 12 Januari 1830 ketika Lord Ellenborough, presiden Lembaga Kawalan di India, menugaskan Lord William Bentinck selaku gabenor jeneral untuk mewujudkan jalan perdagangan baru ke Amiriah Bukhara. Britain berhasrat untuk menguasai Amiriah Afghanistan dan menjadikan wialah itu sebagai wilayah naungan, dan menggunakan Empayar Uthmaniyah, Empayar Parsi, Kekhanan Khiva dan Amiriah Bukhara sebagai wilayah-wilayah untuk menyekat kemaraan Rusia. Ini akan melindungi India serta laluan perdagangan laut utama Britain dengan menghentikan Rusia daripada mendapatkan pelabuhan di Teluk Parsi atau Lautan Hindi. Rusia mencadangkan Afghanistan sebagai zon neutral. Hasil peristiwa ini termasuk Perang Inggeris-Afghan Pertama 1838 yang gagal, Perang Inggeris-Sikh Pertama pada 1845, Perang Inggeris-Sikh Kedua pada 1848, Perang Inggeris-Afghanistan Kedua pada 1878, dan penaklukan Kokand oleh Rusia.

Sebilangan sejarawan menganggap Permainan Besar berakhir dengan penandatanganan protokol Suruhanjaya Sempadan Pamir pada 10 September 1895, ketika sempadan antara Afghanistan dan empayar Rusia ditentukan. Ada segelintir pihak lain menetapkan titik akhir peristiwa ini dengan penandatanganan Konvensyen Inggeris-Rusia pada 31 Ogos 1907.

## Rujukan
Diskografi (G)I-dle

Kumpulan gadis Korea Selatan (G)I-dle telah menerbitkan enam EP, satu album single dan lapan single digital. Mereka juga telah menyumbang dalam enam lagu kolaborasi, dua runut bunyi dan dua belas video muzik.

## Album

### Album single

## EP

## Single

### Singel promosi

## Lagu lain yang masuk carta

## Kolaborasi

## Penampilan runut bunyi

## Lagu lain

## Muzik video

## Lihat juga
* Senarai lagu yang dirakamkan oleh (G)I-dle

## Catatan

## Rujukan